Oppieplaas | Prince Albert Self Catering Accommodation
Swartberg Cottages →
Andre en Louis was baie vriendelik toe ons uiteindelik in die huisie kon kom. Alles was gesluit en ons het gesukkel om hulle in die hande te kry. Die huisie was goed toegerus en heel netjies. Daar is 'n gasgeiser, maar die werk nie behoorlik, so ons het koud gestort.
Oppiplaas is 'n lieflike plekkie. Gaan beslis op 'n gereelde basis soontoe.
Ons was net ongelukkig oor die water, warm water is net te koud en baie flou. Soveel so dat ons nie die volgende oggend gestort het nie, want 'n mens kry kouer as jy stort, as jy nie stort nie. Verder was die plekkie baie skoon en netjies.
Was wonderlik. Die huisie is baie goed ingerig en mens kan sien dat iemand groot sorg aangegaan het om alles perfek te maak. Dit is salig op die stoep met 'n vuurtjie aan die gang en 'n glas wyn in die hand. Sal beslis weer kom kuier. Andre en sy vrou is baie vriendelik en gasvry.
Ons het die naweek Oppieplaas vreeslik geniet. Andre was so vriendelik en gasvry, het ons sommer dadelik soos familie laat voel. Die huisie is pragtig opgeknap, netjiese afwerking en daar is alles wat jy nodig het. Die Jacuzzi buite was 'n fantastiese verligting teen die warm Karoo-son. Die stilte gee mens kans om weer mens te word. Lekker naby geleë aan Prince Albert en die omliggende wynplase. Lekker uitstappie ook na "O for Olive", met 'n toer, olyfproe en middagete daar. Andre het gereeld seker gemaak alles is reg en dat ons nie probleme het nie. Dit is beslis waarde vir geld!
Wat 'n heerlike plekkie om te bly. Ons het daar vir 3 aande gebly en sal beslis weer teruggaan. André en Louise het ons hartlik verwelkom en ons dadelik tuis laat voel. Vir ons is hulle nou Oom André en Tannie Louise. Die huisie self is afgesonder en privaat. Dit was skoon en netjies en daar was nie 'n tekort aan enigiets nie. Die kombuisie is goed ingerig, bed gemaklik en die sitkamertjie heel snoesig. Dit het regtig gevoel soos 'n "home away from home". Dis nie 'n luukse boutique nie, maar dis ook nie wat ons gesoek het nie. Ons gaan beslis teruggaan gedurende die winter om 'n wyntjie voor die kaggel te geniet. (Gaan maak 'n draai by die Prins Albert mark op 'n Saterdag en koop van hulle tuisgemaakte produkte – heerlik en uniek!)
Ons was drie middeljarige mans op 'n gholftoer en het dit duidelik in ons navraag gesê. Tot ons verbasing vind ons een dubbel- en een enkelbed. Gelukkig kon die vriendelike bestuur nog 'n bed inbring.
Baie lekker gebly, netjies ingerig. Naby teerpad en dorp met 'n totale plaas en Karoo-gevoel. Sielsverfrissend!